b'\n_START_ARTICLE_\nNicejska veroizpoved\n_START_PARAGRAPH_\nNicejska veroizpoved je bila zapisana po Prvem nicejskem koncilu leta 325, ki je bil tudi prvi ekumenski koncil._NEWLINE_Nicejske veroizpovedi ne gre zamenjevati z bolj znano Necejsko-carigrajsko veroizpovedjo, ki je bila objavljena po Prvem carigrajskem koncilu in jo tudi pogosto imanujejo nicejska veroizpoved. Tukaj opisano veroizpoved za razliko od kasnej\xc5\xa1ih priznavajo tudi vse staroorientalske cerkve. S tem je ta veroizpoved najbolj priznana kr\xc5\xa1\xc4\x8danska veroizpoved, \xc4\x8deprav dejansko ne igra nobene vloge v veroizpovedni praksi tistih cerkva, ki priznavajo tudi nicejsko-carigrajsko veroizpoved.\n_START_SECTION_\nZgodovinsko ozadje\n_START_PARAGRAPH_\nS priznanjem enega bistva Kristusa in Boga o\xc4\x8deta se je prvi nelokalni koncil v cerkveni zgodovini opredelil proti arijanizmu, katerega nauk je zavrnil tudi koncil v Niceju. Kaseje so Nicejsko veroizpoved pogosto imenovali tudi vera 318 svetih o\xc4\x8detov (318 \xc5\xa1kofov, ki se je udele\xc5\xbeilo prvega koncila v Niceju naj bi se ujemalo s \xc5\xa1tevilom slu\xc5\xbeabnikov, s katerimi je Abraham zapustil domovino). Kasnej\xc5\xa1e kr\xc5\xa1\xc4\x8danske veroizpovedi so bile oblikovane na osnovi Nicejske veroizpovedi in se z njo ujemajo v vsebinskih na\xc4\x8delih kot tudi po zunanji obliki._NEWLINE_Na Efe\xc5\xa1kem koncilu leta 431 je bilo besedilo Nicejske veroizpovedi izrecno potrjeno z ukazom, da se ga ne sme spreminjati.'